**În regiuni bizare**

*Tudor Arghezi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lombard bastard cu ochi de rouă,

Te plouă-n haina de velură,

Tușești și haina ta murmură;

Golan divin din vin absoarbe

Căci trilurile tale oarbe

Se sting pe coardele amîndouă.

Dar șezi și scutură-ți suspinul

Cu mandolina ta bizară.

Visează-ți soarele de vară,

Și din țigare-ți urcă fumul,

Privește-n ploaie cum e drumul

Și dormi. Noroc! Golește-ți vinul.